OpenLLM-France/wikimedia huggingface dataset:
# Seyhan (Adana)

Seyhan és un districte de la província d'Adana a Turquia integrat exclusivament per una part de la ciutat d'Adana amb la municipalitat de Seyhan que és una submunicipalitat d'Adana; el 35% de la població de la província d'Adana viu al districte i també la meitat dels habitants de la ciutat d'Adana; És el districte metropolità més poblat de Turquia. El seu nom deriva del riu Seyhan. Inclou el barri de Tepebağ, i les zones de Büyüksaat, Ulu Camii, Ramazanoğlu Hall i Sabancı Merkez Camii entre d'altres. Té 11 representants al parlament provincial.
El districte està completament absorbit per la ciutat i inclou la municipalitat dita de Seyhan (els límits de la qual coincideixen amb el districte i fou incorporada el 1986 dins la municipalitat d'Adana), avui dia de fet un barri d'Adana; és l'únic districte de la província que no té cap poble o llogaret. El consell municipal està format per 45 membres; està dividit en 99 barris (mahalles) dels quals 69 són en àrea urbana i 30 fora que antigament eren pobles però foren annexionats a la ciutat d'Adana quan els seus límits foren ampliats el 2008. Els barris urbans estan dividits en set zones una de les quals és l'aeroport de Şakirpaşa.
Els districte mesura 420 km² i té una població (2010) de 723.277 habitants, tots els quals són habitants al mateix temps d'Adana.
# Gran Premi de Gran Bretanya del 1982

Resultats del Gran Premi de la Gran Bretanya de Fórmula 1 de la temporada 1982, disputat al circuit de Brands Hatch el 18 de juliol del 1982.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 8 | Niki Lauda | McLaren - Ford | 76 | 1h 35' 33. 812 | 5 | 9 |
| 2 | 28 | Didier Pironi | Ferrari | 76 | + 25.726 s | 4 | 6 |
| 3 | 27 | Patrick Tambay | Ferrari | 76 | + 38.436 s | 13 | 4 |
| 4 | 11 | Elio de Angelis | Lotus - Ford | 76 | + 41.242 s | 7 | 3 |
| 5 | 5 | Derek Daly | Williams - Ford | 76 | + 41.430 s | 10 | 2 |
| 6 | 15 | Alain Prost | Renault | 76 | + 41.636 s | 8 | 1 |
| 7 | 23 | Bruno Giacomelli | Alfa Romeo | 75 | + 1 Volta | 14 | |
| 8 | 4 | Brian Henton | Tyrrell - Ford | 75 | + 1 Volta | 17 | |
| 9 | 30 | Mauro Baldi | Arrows - Ford | 74 | + 2 Voltes | 26 | |
| 10 | 17 | Jochen Mass | March - Ford | 73 | + 3 Voltes | 25 | |
| Ret | 22 | Andrea de Cesaris | Alfa Romeo | 66 | Part elèctrica | 11 | |
| Ret | 25 | Eddie Cheever | Ligier - Matra | 60 | Motor | 24 | |
| Ret | 29 | Marc Surer | Arrows - Ford | 59 | Motor | 22 | |
| Ret | 6 | Keke Rosberg | Williams - Ford | 50 | Prob. amb el combustible | 1 | |
| Ret | 3 | Michele Alboreto | Tyrrell - Ford | 44 | Motor | 9 | |
| Ret | 26 | Jacques Laffite | Ligier - Matra | 41 | Caixa canvi | 20 | |
| Ret | 35 | Derek Warwick | Toleman - Hart | 40 | Paliers | 16 | |
| Ret | 12 | Nigel Mansell | Lotus - Ford | 29 | Prob. físics | 23 | |
| Ret | 1 | Nelson Piquet | Brabham - BMW | 9 | Prob. amb el combustible | 3 | |
| Ret | 14 | Roberto Guerrero | Ensign - Ford | 3 | Motor | 19 | |
| Ret | 31 | Jean Pierre Jarier | Osella - Ford | 2 | Col·lisió | 18 | |
| Ret | 20 | Chico Serra | Fittipaldi - Ford | 2 | Col·lisió | 21 | |
| Ret | 7 | John Watson | McLaren - Ford | 2 | Virolla | 12 | |
| Ret | 2 | Riccardo Patrese | Brabham - BMW | 0 | Col·lisió | 2 | |
| Ret | 16 | René Arnoux | Renault | 0 | Col·lisió | 6 | |
| Ret | 36 | Teo Fabi | Toleman - Hart | 0 | Col·lisió | 15 | |
| NVQ | 9 | Manfred Winkelhock | ATS - Ford | | | | |
| NVQ | 33 | Jan Lammers | Theodore - Ford | | | | |
| NVQ | 10 | Eliseo Salazar | ATS - Ford | | | | |
| NVQ | 18 | Raul Boesel | March - Ford | | | | |

## Altres

* Pole: Keke Rosberg 1' 09. 540
* Volta ràpida: Brian Henton 1' 13. 028 (a la volta 63)

## Referències

* «Web Oficial de la Fórmula 1». Arxivat de l'original el 2014-11-04. [Consulta: 18 abril 2010].
# Bruno de La Salle

Bruno de La Salle és un escriptor francès de contes i fundador del Centre de Literatura Oral (CLiO), és considerat un dels iniciadors de la renovació de l'art de la narració oral a França. Les seves primeres narracions musicals Chaperon Rouge i La Pêche de Vigne, totes dues de 1969, desvetllen l'interès del públic i dels responsables culturals perquè és una forma d'expressió pròxima a la literatura oral tradicional. Des d'aleshores s'ha dedicat a la divulgació i al desenvolupament de l'art de la narració a través dels seus espectacles, tallers formatius i producció de nombroses emissions radiofòniques. El 1981 crea CLiO, centre que reuneix els recursos per a la investigació i l'ensenyament de l'art de la narració i de l'epopeia, i en el qual s'han generat recitals col·lectius i musicals com L'Odyssée d'Homère (1981,1991), Le Récit de Shéhérazade (1982), Le Cycle du Roi Arthur (1985), entre altres. Ha organitzat o participat en la posada en marxa de grans festivals dedicats a l'oralitat i, des de 1997, és l'organitzador del Saló del llibre de contes i dels contistes de Vendôme.
Ha publicat més d'una dotzena de llibres que recullen la majoria dels relats dels seus espectacles i emissions radiofòniques per a France Culture. Entre ells destaquen Les contes de toujours. 15 titres de contes traditionals (1986), obra guanyadora del gran premi del Llibre Juvenil de la Societat de la Gent de Lletres, i Le conteur amoureux (1996), una autobiografia acompanyada de reflexions sobre el seu ofici.

## Referències

* ↑ «Bruno de La Salle». Centre de Cultura Contemporània de Barcelona. [Consulta: 4 abril 2016].
# L'hora violeta

L'hora violeta (1980) de Montserrat Roig tanca la trilogia de les famílies Claret i Miralpeix. La novel·la segueix Natàlia en la seva recerca sobre la seva mare, Judit, i l'amiga d'aquesta, Kati, amb l'objectiu de reconciliar-se amb el passat. El tema central és la maternitat, tractada des de les perspectives negativa i positiva. L'obra utilitza tècniques com la polifonia narrativa i l'intertextualitat, amb referències a l'òdissea d'Homer, i presenta una estructura fragmentada amb salts temporals i temàtics.

## Referències

* ↑ «L'hora violeta». TV3, 08-03-2018. [Consulta: 13 abril 2020].
* ↑ Conte, Rafael «Me da vergüenza que me lean a mí y no a Mercé Rodoreda». El País [Madrid], 23-12-1980. ISSN: 1134-6582.
* ↑ Fages, Guiomar. «Conflictos maternales en La hora violeta de Montserrat Roig». University of Nebraska-Lincoln. Arxivat de l'original el 2020-07-25. [Consulta: 14 abril 2020].

## Bibliografia

* Dupláa, Christina (1996). La voz testimonial en Montserrat Roig, Barcelona: Icaria.ISBN 9788474263008
* Francés Diez, M.Àngels (2010). Literatura i Feminisme: l'hora Violeta de Montserrat Roig, Tarragona: Arola. ISBN 9788492839483
* Simó, Isabel-Clara (2005). Si em necessites, xiula. Qui era Montserrat Roig?, Barcelona: Edicions 62. ISBN 9788429755800
* Torres Rexach, Aina, (2016). Montserrat Roig: la memòria viva. València: Sembra Llibres. ISBN 978-84-16698-09-7.
# Gran Premi d'Itàlia del 1976

Resultats del Gran Premi d'Itàlia de Fórmula 1 de la temporada 1976 disputat al circuit de Monza el 12 de setembre del 1976.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 10 | Ronnie Peterson | March - Ford | 52 | 1h 30' 35. 6 | 8 | 9 |
| 2 | 2 | Clay Regazzoni | Ferrari | 52 | + 2.3 s | 9 | 6 |
| 3 | 26 | Jacques Laffite | Ligier - Matra | 52 | + 3.0 s | 1 | 4 |
| 4 | 1 | Niki Lauda | Ferrari | 52 | + 19.4 s | 5 | 3 |
| 5 | 3 | Jody Scheckter | Tyrrell - Ford | 52 | + 19.5 s | 2 | 2 |
| 6 | 4 | Patrick Depailler | Tyrrell - Ford | 52 | + 35.7 s | 4 | 1 |
| 7 | 9 | Vittorio Brambilla | March - Ford | 52 | + 43.9 s | 16 | |
| 8 | 16 | Tom Pryce | Shadow - Ford | 52 | + 52.9 s | 15 | |
| 9 | 35 | Carlos Reutemann | Ferrari | 52 | + 57.5 s | 7 | |
| 10 | 22 | Jacky Ickx | Ensign - Ford | 52 | + 1' 12. 4 min. | 10 | |
| 11 | 28 | John Watson | Penske - Ford | 52 | + 1' 42. 2 min. | 29 | |
| 12 | 19 | Alan Jones | Surtees - Ford | 51 | + 1 Volta | 18 | |
| 13 | 6 | Gunnar Nilsson | Lotus - Ford | 51 | + 1 Volta | 12 | |
| 14 | 18 | Brett Lunger | Surtees - Ford | 50 | + 2 Voltes | 24 | |
| 15 | 30 | Emerson Fittipaldi | Fittipaldi - Ford | 50 | + 2 Voltes | 20 | |
| 16 | 24 | Harald Ertl | Hesketh - Ford | 49 | Palier | 19 | |
| 17 | 38 | Henri Pescarolo | Surtees - Ford | 49 | + 3 Voltes | 22 | |
| 18 | 37 | Alessandro Pesenti Rossi | Tyrrell - Ford | 49 | + 3 Voltes | 21 | |
| 19 | 17 | Jean-Pierre Jarier | Shadow - Ford | 47 | + 5 Voltes | 17 | |
| Ret | 7 | Rolf Stommelen | Brabham - Alfa Romeo | 41 | Prob. amb el combustible | 11 | |
| Ret | 34 | Hans Joachim Stuck | March - Ford | 23 | Accident | 6 | |
| Ret | 5 | Mario Andretti | Lotus - Ford | 23 | Accident | 14 | |
| Ret | 11 | James Hunt | McLaren - Ford | 11 | Virolla | 27 | |
| Ret | 40 | Larry Perkins | Boro - Ford | 8 | Motor | 13 | |
| Ret | 8 | Carlos Pace | Brabham - Alfa Romeo | 4 | Motor | 3 | |
| Ret | 12 | Jochen Mass | McLaren - Ford | 2 | Encesa | 28 | |
| NVS | 25 | Guy Edwards | Hesketh - Ford | 0 | No va sortir | 23 | |
| NVS | 20 | Arturo Merzario | Wolf - Williams - Ford | | No va sortir | | |
| NVS | 39 | Otto Stuppacher | Tyrrell - Ford | 0 | No va sortir | | |

## Altres

* Pole: Jacques Laffite 1' 41. 35
* Volta ràpida: Ronnie Peterson 1' 41. 3 (a la volta 50)

## Referències

* «Web Oficial de la Fórmula 1». Arxivat de l'original el 2014-12-10. [Consulta: 6 abril 2010].
# Ramon Jounou i Baldrich

Ramon Jounou i Baldrich (Bellpuig, 5 de maig de 1979) és un enginyer agrònom català que fou alcalde de Bellpuig en la legislatura 2007-2011. Des del 2014 és secretari coordinador de la Cooperativa d'Ivars. A les eleccions municipals de 2007 encapçalà la llista d'Esquerra Republicana de Catalunya a Bellpuig, i fou proclamat alcalde el 16 de juny de 2007, càrrec que ocupà fins l'21 de maig de 2011. En aquest període també va ser president del Consorci del Circuit de Motocròs de Catalunya. Durant el seu mandat, la redacció d'un Pla d'Ordenació Ciutadana va ser objecte de polèmica entre el govern i l'oposició.

## Referències

* 1 2 «Ajuntament de Bellpuig». Historial d'alcaldes. Municat. [Consulta: 15 octubre 2019].
* ↑ «Exercici 2018» p. 2. Cooperativa d'Ivars, 2019. Arxivat de l'original el 2019-10-15. [Consulta: 15 octubre 2019].
* ↑ «El Govern destaca el salt qualitatiu del Circuit de Bellpuig "pel servei que dona al país" tot l'any». Generalitat de Catalunya, 06-11-2009. [Consulta: 15 octubre 2019].
* ↑ Bosch, Oriol «Veïns de Bellpuig presenten 850 al·legacions al POUM i reclamen que sigui més participatiu». Avui, 09-04-2010.
* ↑ «Polèmica aprovació provisional del POUM a Bellpuig». Ràdio Tàrrega, 19-01-2011. [Consulta: 15 octubre 2019].
# Bolo (actuació)

Un bolo és, dins l'argot musical i teatral, una actuació o concert que es realitza fora de la temporada estàndard d'actuacions que un músic o companyia teatral tenen contractades. Dit d’una altra manera, es tracta d'una actuació esporàdica o ocasional que sol contractar-se de manera improvisada en lloc d'estar subjecta a un contracte més formal, amb dates, actuacions i durades determinades com passa amb una gira musical, comportant un rendiment ocasional o improvisat, que no forma part d’una gira ni un contracte formal. Una definició àmplia del terme existeix al DIEC indicant que és «cadascuna de les funcions ofertes fora de temporada en diferents poblacions per una companyia teatral o per un artista».

## Bolos anuals

És comú que les actuacions a les festes majors a Catalunya siguin de tipus bolo. Són bolos perquè els artistes que actuen en aquestes festes no solen ser contractats per a altres actuacions durant l’any, són contractats per una sola actuació. En general, els ajuntaments i les comissions de festes són els encarregats de contractar els artistes per a les festes majors. Això pot ser a través de convocatòries públiques o contractacions directes amb els artistes o les seves agències.

## Desplaçaments

Com que és una funció musical que té lloc fora de les actuacions que un músic o una companyia de teatre han contractat prèviament d'una forma estàndard i programada, sol comportar desplaçaments que poden comportar algun accident, com en el cas de Nino Bravo, que va morir en un accident de trànsit a la carretera Madrid-València el 16 d'abril de 1973, quan viatjava en el seu BMW amb el seu equip per fer un bolo a Benidorm. La causa de l'accident no va quedar del tot clara, però es creu que va perdre el control del vehicle i va sortir de la carretera.

## Referències

* ↑ «Optimot. Consultes lingüístiques». [Consulta: 25 octubre 2023].
* ↑ «PROVEÏDORS PER FIRES I FESTES», 11-10-2023. [Consulta: 25 octubre 2023].
* ↑ Sánchez, Borja. «¿Cómo murió el cantante Nino Bravo? 50 años del fallecimiento del gran mito de la música española» (en castellà), 16-04-2023. [Consulta: 25 octubre 2023].
* ↑ «El misterio del coche de Nino Bravo» (en castellà), 16-04-2013. [Consulta: 25 octubre 2023].
# A la Nostra Marxa

A la Nostra Marxa va ser un programa de ràdio creat i presentat per Simó Aguilar que es va emetre des de la ciutat de València. Les seues emissions van començar en 1988 a Ràdio Klara. Després va passar per Radio Funny i Onda Acción, i des de 1993 fins 2005 va continuar a Ràdio Nova. En aquesta emissora el programa arribava a tota la ciutat de València, l'Horta Nord i part de l'Horta Sud.
El programa va nàixer amb la finalitat de normalitzar l'ús del valencià a la ràdio, pràcticament inexistent als mitjans del moment, i el foment de la música en valencià. Al programa començaren a sonar els primers grups de rock que cantaven en valencià a finals dels anys 80 i també els grups que després formarien part del boom del rock català dels 90 i alguns anteriors com Detectors o Duble Buble.
El programa constava de diversos apartats que anaren canviant al llarg dels anys, però sempre començava amb una entrevista a algun grup, associació cultural o personatges rellevants de la cultura valenciana.
Un altre dels apartats que sempre va estar al programa era el concurs de maquetes de grups novells que va arribar fins a la vuitena edició i que en 1999 va començar a anomenar-se Promocions 99. Amb aquesta denominació s'arriba fins a Promocions 2005. Es tractava d’un concurs en el que els grups que es presentaven eren votats pels oients del programa i al final es feia un Festival en el que actuaven els tres grups guanyadors. Per aquests festivals passaren la majoria dels grups que cantaven en valencià per aquells anys: 4000 Som Prou, Fil d’Aram, Munlogs, Obrint pas, Metall i So, Sant Gatxo, Sva-ters o La Gossa sorda, entre d'altres, a més de moltíssims grups valencians que cantaven en castellà o anglès.
El programa es va deixar d’emetre a finals de l’any 2005 degut a la malaltia del seu locutor, Simó Aguilar.

## Referències

* ↑ Rodríguez, Ricardo «Por amor a las ondas». La Cartelera de Levante-EMV, 07-01-2000.
* ↑ «Més de 30 grups participen a Promocions 20005». Levante-EMV. [Consulta: 12 maig 2023].
* ↑ «El programa A la Nostra Marxa celebra su 12 Festival». El Pais. [Consulta: 12 maig 2023].
* ↑ «Club A la Nostra Marxa». [Consulta: 12 maig 2005].
# Gran Premi de Gran Bretanya del 1992

Resultats del Gran Premi de la Gran Bretanya de Fórmula 1 de la temporada 1992, disputat al circuit de Silverstone el 12 de juliol del 1992.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 5 | Nigel Mansell | Williams - Renault | 59 | 1h 25' 43. 0 | 1 | 10 |
| 2 | 6 | Riccardo Patrese | Williams - Renault | 59 | + 39.094 s | 2 | 6 |
| 3 | 20 | Martin Brundle | Benetton - Ford | 59 | + 48.395 s | 6 | 4 |
| 4 | 19 | Michael Schumacher | Benetton - Ford | 59 | + 53.267 s | 4 | 3 |
| 5 | 2 | Gerhard Berger | McLaren - Honda | 59 | + 55.795 s | 5 | 2 |
| 6 | 11 | Mika Häkkinen | Lotus - Ford | 59 | + 1' 20.1 min. | 9 | 1 |
| 7 | 9 | Michele Alboreto | Footwork - Mugen - Honda | 58 | + 1 Volta | 12 | |
| 8 | 26 | Érik Comas | Ligier - Renault | 58 | + 1 Volta | | |
| 9 | 28 | Ivan Capelli | Ferrari | 58 | + 1 Volta | | |
| 10 | 25 | Thierry Boutsen | Ligier - Renault | 57 | + 2 Voltes | | |
| 11 | 3 | Olivier Grouillard | Tyrrell - Ilmor | 57 | + 2 Voltes | | |
| 12 | 10 | Aguri Suzuki | Footwork - Mugen - Honda | 57 | + 2 Voltes | | |
| 13 | 21 | Jyrki Järvilehto | Dallara - Ferrari | 57 | + 2 Voltes | | |
| 14 | 15 | Gabriele Tarquini | Fondmetal - Ford | 57 | + 2 Voltes | | |
| 15 | 22 | Pierluigi Martini | Dallara - Ferrari | 56 | + 3 Voltes | | |
| 16 | 8 | Damon Hill | Brabham - Judd | 55 | + 4 Voltes | | |
| 17 | 24 | Gianni Morbidelli | Minardi - Lamborghini | | Motor | | |
| Ret | 1 | Ayrton Senna | McLaren - Honda | | Transmissió | | |
| Ret | 4 | Andrea de Cesaris | Tyrrell - Ilmor | | Virolla | | |
| Ret | 27 | Jean Alesi | Ferrari | | Part mecànica | | |
| Ret | 32 | Stefano Modena | Jordan - Yamaha | | Motor | | |
| Ret | 33 | Mauricio Gugelmin | Jordan - Yamaha | | Motor | | |
| Ret | 29 | Bertrand Gachot | Larrousse - Lamborghini | | Rodes | | |
| Ret | 12 | Johnny Herbert | Lotus - Ford | 31 | Transmissió | 7 | |
| Ret | 16 | Karl Wendlinger | March - Ilmor | 27 | Caixa canvi | 21 | |
| Ret | 30 | Ukyo Katayama | Larrousse - Lamborghini | 27 | Transmissió | 16 | |
| NVQ | 23 | Alessandro Zanardi | Minardi - Lamborghini | | | | |
| NVQ | 17 | Paul Belmondo | March - Ilmor | | | | |
| NVQ | 14 | Andrea Chiesa | Fondmetal - Ford | | | | |
| NVQ | 7 | Eric van de Poele | Brabham - Judd | | | | |
| NVQ | 34 | Roberto Moreno | Moda - Judd | | | | |

## Altres

* Pole: Nigel Mansell 1' 18. 965
* Volta ràpida: Nigel Mansell 1' 22. 539 (a la volta 57)

## Referències

* «Web Oficial de la Fórmula 1». Arxivat de l'original el 2014-11-03. [Consulta: 13 maig 2010].
# Ca l'Arquer (Arenys de Munt)

Ca l'Arquer és una masia del municipi d'Arenys de Munt protegida com a bé cultural d'interès local.

## Descripció

És una masia situada als afores d'Arenys de Munt a l'inici de la Riera Vallalta. Ha estat restaurada. Consta de planta baixa i un pis, la teulada és a quatre vessants, de teules. A la façana principal hi ha un portal de pedra d'arc de mig punt amb dovelles. A sobre d'aquesta hi ha una gran finestra coronella, però no és originària d'aquí, sinó que és importada. S'han respectat tanmateix uns finestrals gòtics amb arcs conopials amb una petita decoració de caps, del segle xv, que encara estan a la façana principal. Hi ha un rellotge de sol. La façana posterior ha estat més restaurada i no conserva el seu estat original.
Dins de la casa, concretament a la bodega, hi ha l'entrada a un túnel fet primer de maó, i més endavant excavat en el sauló i la pedra. Té una profunditat de 20 m. Forma tres angles molt oberts i acaba en una ampla cel·la rodona. Al centre hi ha un pilar massís d'1,3 m de diàmetre. Hi ha un banc perifèric i per sobre de la paret, set fornícules. Entre la tercera i la quarta, a mà esquerra, hi ha una creu de 70 cm d'alçada, feta per dues senzilles línies sobre un sòcol triangular; sembla una creu càtara.

## Història

Entre el segle xi i XII es va fundar la primitiva casa dels Goscons. Els estadants prengueren el nom del paratge. Més endavant una pubilla Goscons es casà amb un Arquer. Aquest nom ha perdurat fins ara; fins al setembre de 2019 va pertànyer a Joaquim Arquer i Cladellas. Desde llavors fou adquirit per Life Changing Experience Barcelona S.L.
Hi ha un hipogeu del segle xi a la casa, i un altre que resta tapiat. Antigament, a aquests túnels se'ls anomenava "fresquera", ja que es feien servir per guardar els aliments. De totes maneres el seu origen i la seva utilitat no són molt clares.

## Vegeu també

* Arcadi d'Arquer i Vives de Balaguer
* Hipogeu de Ca n'Arquer de Goscons

## Referències

* 1 2 3 4 5 «Ca l'Arquer». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 agost 2014].
# Gran Premi d'Itàlia del 1987

Resultats del Gran Premi d'Itàlia de Fórmula 1 de la temporada 1987 disputat al circuit de Monza el 6 de setembre del 1987.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 6 | Nelson Piquet | Williams - Honda | 50 | 1h 14' 47. 707 | 1 | 9 |
| 2 | 12 | Ayrton Senna | Lotus - Honda | 50 | + 1.806 s | 4 | 6 |
| 3 | 5 | Nigel Mansell | Williams - Honda | 50 | + 49.036 s | 2 | 4 |
| 4 | 28 | Gerhard Berger | Ferrari | 50 | + 57.979 s | 3 | 3 |
| 5 | 20 | Thierry Boutsen | Benetton - Ford | 50 | + 1' 21.319 min. | 6 | 2 |
| 6 | 2 | Stefan Johansson | McLaren - TAG | 50 | + 1' 28.787 min. | 11 | 1 |
| 7 | 19 | Teo Fabi | Benetton - Ford | 49 | + 1 Volta | 7 | |
| 8 | 26 | Piercarlo Ghinzani | Ligier - Megatron | 48 | + 2 Voltes | 19 | |
| 9 | 10 | Christian Danner | Zakspeed | 48 | + 2 Voltes | 16 | |
| 10 | 25 | René Arnoux | Ligier - Megatron | 48 | + 2 Voltes | 15 | |
| 11 | 11 | Satoru Nakajima | Lotus - Honda | 47 | + 3 Voltes | 14 | |
| 12 (1) | 4 | Philippe Streiff | Tyrrell - Ford | 47 | + 3 Voltes | 24 | |
| 13 (2) | 16 | Ivan Capelli | March - Ford | 47 | + 3 Voltes | 25 | |
| 14 (3) | 3 | Jonathan Palmer | Tyrrell - Ford | 47 | + 3 Voltes | 22 | |
| 15 | 1 | Alain Prost | McLaren - TAG | 46 | + 4 Voltes | 5 | |
| 16 | 24 | Alessandro Nannini | Minardi - Motori Moderni | 45 | + 5 Voltes | 18 | |
| Ret | 9 | Martin Brundle | Zakspeed | 43 | Caixa canvi | 17 | |
| Ret | 30 | Philippe Alliot | Larrousse - Ford | 37 | Virolla | 23 | |
| Ret | 23 | Adrià Campos | Minardi - Motori Moderni | 34 | Motor | 20 | |
| Ret | 18 | Eddie Cheever | Arrows - Megatron | 27 | Palier | 13 | |
| Ret | 22 | Franco Forini | Osella - Alfa Romeo | 27 | Turbo | 26 | |
| Ret | 21 | Alex Caffi | Osella - Alfa Romeo | 16 | Suspensions | 21 | |
| Ret | 27 | Michele Alboreto | Ferrari | 13 | Turbo | 8 | |
| Ret | 17 | Derek Warwick | Arrows - Megatron | 9 | Part elèctrica | 12 | |
| Ret | 8 | Andrea de Cesaris | Brabham - BMW | 7 | Suspensions | 10 | |
| Ret | 7 | Riccardo Patrese | Brabham - BMW | 5 | Motor | 9 | |
| NVQ | 32 | Nicola Larini | Coloni - Ford | | | | |
| NVQ | 14 | Pascal Fabre | AGS - Ford | | | | |

## Altres

* Pole: Nelson Piquet 1' 23. 460
* Volta ràpida: Ayrton Senna 1' 26. 796 (a la volta 49)

## Referències

* «Web Oficial de la Fórmula 1». Arxivat de l'original el 2014-11-03. [Consulta: 2 maig 2010].
# Gran Premi de Gran Bretanya del 2006

Resultats del Gran Premi de la Gran Bretanya de Fórmula 1 de 2006, disputat al circuit de Silverstone l'11 de juny del 2006.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 1 | Fernando Alonso | Renault | 60 | 1: 25' 51. 927 | 1 | 10 |
| 2 | 5 | Michael Schumacher | Ferrari | 60 | + 13.951 s | 3 | 8 |
| 3 | 3 | Kimi Räikkönen | McLaren - Mercedes | 60 | + 18.672 s | 2 | 6 |
| 4 | 2 | Giancarlo Fisichella | Renault | 60 | + 19.976 s | 5 | 5 |
| 5 | 6 | Felipe Massa | Ferrari | 60 | + 31.559 s | 4 | 4 |
| 6 | 4 | Juan Pablo Montoya | McLaren - Mercedes | 60 | + 1:04.769 min. | 8 | 3 |
| 7 | 16 | Nick Heidfeld | Sauber - BMW | 60 | + 1:14.594 min. | 9 | 2 |
| 8 | 17 | Jacques Villeneuve | Sauber - BMW | 60 | + 1:18.299 min. | 10 | 1 |
| 9 | 10 | Nico Rosberg | Williams - Cosworth | 60 | + 1:19.008 min. | 12 | |
| 10 | 11 | Rubens Barrichello | Honda | 59 | + 1 Volta | 6 | |
| 11 | 8 | Jarno Trulli | Toyota | 59 | + 1 Volta | 22 | |
| 12 | 14 | David Coulthard | Red Bull - Ferrari | 59 | + 1 Volta | 11 | |
| 13 | 20 | Vitantonio Liuzzi | Toro Rosso - Cosworth | 59 | + 1 Volta | 13 | |
| 14 | 15 | Christian Klien | Red Bull - Ferrari | 59 | + 1 Volta | 14 | |
| 15 | 19 | Christijan Albers | MF1 - Toyota | 59 | + 1 Volta | 18 | |
| 16 | 18 | Tiago Monteiro | MF1 - Toyota | 58 | + 2 Voltes | 16 | |
| 17 | 22 | Takuma Sato | Super Aguri - Honda | 57 | + 3 Voltes | 20 | |
| 18 | 23 | Franck Montagny | Super Aguri - Honda | 57 | + 3 Voltes | 21 | |
| Ret | 12 | Jenson Button | Honda | 8 | Pèrdua d'oli | 19 | |
| Ret | 21 | Scott Speed | Toro Rosso - Cosworth | 1 | Accident | 15 | |
| Ret | 7 | Ralf Schumacher | Toyota | 0 | Accident | 7 | |
| Ret | 9 | Mark Webber | Williams - Cosworth | 0 | Accident | 17 | |

## Altres

* Pole: Fernando Alonso 1: 19. 905
* Volta ràpida: Fernando Alonso 1: 21. 599 (Volta 21)

## Referències

* «Web Oficial de la Fórmula 1». Arxivat de l'original el 2013-09-27. [Consulta: 25 desembre 2011].
# Portada/efemèride febrer 26

Helen Clark
« 25 de febrer · 26 de febrer · 27 de febrer »